**ZAKONODAVNI OKVIR:**

* Zakon o proračunu („Narodne novine“, 144/21)
* Pravilnik o polugodišnjem i godišnjem izvještaju o izvršenju proračuna („Narodne novine“, broj 85/23)
* Odluka o izvršenju Proračuna Grada Novske za 2023. godinu („Službeni vjesnik“, broj 8/21,13/23 i 46/23)

Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća, odnosno izvanrednih događaja tijekom godine.

Sredstva proračunske zalihe mogu iznositi najviše 0,50 % planiranih općih prihoda proračuna tekuće godine bez primitaka. Visina sredstava proračunske zalihe utvrđuje se zakonom o izvršavanju državnog proračuna, odnosno odlukom o izvršavanju proračuna. Sukladno Odluci o izvršenju proračuna Grada Novske, Gradonačelnik donosi odluku o utrošku sredstava proračunske zalihe te je izvješće o utrošku dužan dostaviti predstavničkom tijelu svakih pola godine. Izvješće se podnosi zajedno s polugodišnjim i godišnjim obračunom proračuna.

Sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 85/23), izvještaj o korištenju proračunske zalihe sadrži podatke o donositelju odluke, odnosno rješenja o korištenju proračunske zalihe, namjeni korištenja po odluci, odnosno rješenju o korištenju proračunske zalihe te iznos i datum isplaćenih sredstava iz proračunske zalihe po odluci, odnosno rješenju o korištenju proračunske zalihe.

U Proračunu Grada Novske za 2023. godinu za rashode tekuće proračunske zalihe predviđen je iznos od 9.963,37 €. U izvještajnom razdoblju od 01.01. do 31.12.2023. godine sredstva proračunske zalihe utrošena su u iznosu od 8.681,33 €. Gradonačelnica Grada Novske je sukladno Statutu i Odluci o nastupanju posebnih okolnosti – nastanka materijalnih šteta većih razmjera uzrokovanih olujnim nevremenom na području Grada Novske koju je donijelo Gradsko vijeće na sjednici održanoj 21. srpnja 2023. godine, donijela Odluku KLASA:130-04/23-01/3, URBROJ:2176-4-05-23-8 od 06. rujna 2023. godine kojom odobrava troškove za sanaciju materijalne štete krova Sportske dvorane u Novskoj. Ukupni rashodi nastali na sanaciji materijalne štete iznose 8.681,33 €.